KYK: Jy't 'n gewigsprobleem! sê Trump aan ondersteuner | Netwerk24
17 Augustus 2019 19:15
Donald Trump het volgens berigte op Sky News een van sy eie ondersteuners beledig omdat hy oorgewig is.
Trump was Vrydag in New Hampshire om 'n politieke toespraak te hou.
Hy het protesteerders agter hom gehoor en omgedraai, maar 'n ondersteuner as 'n protesteerder aangesien.
"Daardie man het 'n ernstige gewigsprobleem. Gaan huis toe. Doen oefening. Kry hom hier uit asseblief, hy het 'n groter probleem as ek. 'n Groter probleem as enige van ons. As hy tuis kom, gaan sy ma hom vra wat hy gedoen het."
Die man, Frank Dawson, wat die president ondersteun, was eintlik besig om die protesteerders by die deur uit te sien. Een van Trump se amptenare het Dawson se besonderhede gekry, waarna Trump Dawson uit Airforce One gebel het om verskoning te vra. Trump het gesê hy wou iemand anders oor sy gewig aanspreek.
Dawson het later aan Fox News-joernaliste gesê hy is nie kwaad nie.
"Ek is gek oor die president. Hy is die beste ding wat met ons land gebeur het. Die president het nie gesien ek skeur die protesteerders se plakkate op nie."